Songen Vienna

«Vienna» er ein song frå 1980 av det britiske new wave-bandet Ultravox. Han kom ut som den tredje singelen frå det fjerde albumet deira, Vienna, den 9. januar 1981 på Chrysalis Records. Songen låg fire veker på andreplassen på UK Singles Chart utan å nå toppen. Berre John Lennon sin «Woman» den eine veka, og så Joe Dolce-songen «Shaddap You Face» dei neste tre vekene låg føre. «Vienna» vart rangert som den åttande bestseljande singelen i Storbritannia i 1981. Singelen selte til gullplate i februar 1981 for eit salstal på 500 000 eksemplar i Storbritannia. Songen nådde toppen av lista i fleire europeiske land, som Nederland, Belgia og Irland.

Songen vann òg prisen for årets singel i 1981 under Brit Awards. Songen vert rekna som ein slager innan synthpopsjangeren, som vart populær tidleg i 1980-åra. Songen vart framført på Live Aid-konserten deira i 1985 på Wembley Stadium. Songen har vore signaturlåten til Ultravox og den største suksessen deira. 

I 2012 vart songen kåra til favorittsingelen til britiske lyttarar på BBC Radio 2 av songar som berre nådde andreplassen.

B-sida til singelen var «Passionate Reply», ein lett, popaktig synthpopsong. 12"-singelen inneheld «Herr X», ein versjon av ein Kraftwerk-aktig song på albumet kalla «Mr. X», sungen på tysk av Warren Cann. 

Innhald
Alle songar skrivne av Warren Cann, Chris Cross, Billy Currie og Midge Ure, utanom der andre er nemnde.

 1981 
7"-vinyl

12"-vinyl

Salslister
Liste (1981)PlasseringAustralia (Kent Music Report)11Den austerrikske singellista8Belgia (Flandern) (Ultratop)1Tyskland (Media Control Charts)14Irish Singles Chart1Nederland (Single Top 100)1Nederland (Nederlandsk Topp 40)1New Zealand Singles Chart2Den sørafrikanske singellista8Den svenske singellista7UK Singles Chart2Liste (1993)PlasseringUK Singles Chart13Irish Singles Chart20

 Vienna 92 

I april 1992 vart ein nyinnspelt versjon av «Vienna», av ei ny besetning av Ultravox, gjeven ut på singel i Tyskland. 

Andre versjonar
Songen er blitt spelt av fleire andre artistar: 
Kirlian Camera (Todesengel. The Fall of Life, 1991)
Vic Reeves (NME-samlinga Ruby Trax, 1992) 
Celestial Season (Solar Lovers, 1995)
Dump (I Can Hear Music, 1995)
King's Singers (Spirit Voices, 1997)
Gregorian (Masters of Chant, 2000)
Russell Watson (The Voice, 2000)
Rax1 (1987)
Clawfinger (A Whole Lot of Nothing, 2001)
Infernal (From Paris to Berlin, 2005)
FranKo (2011)
Fraser Aitken (Night of Nine Joints, 2014)

Kjelder

Denne artikkelen bygger på «Vienna (song)» frå ,  den 4. september 2020. 
 oppgav desse kjeldene:

Bakgrunnsstoff


Kategori:Songar frå 1980
Kategori:Singlar frå 1981
Kategori:Ultravox-songar
Kategori:Nummer-ein-singlar i Irland
Kategori:Nummer-ein-singlar i Nederland
Kategori:Songar om Wien
Kategori:Songar skrivne av Midge Ure
Kategori:Songar skrivne av Chris Cross
Kategori:Songar skrivne av Billy Currie
Kategori:Songar skrivne av Warren Cann
Kategori:Chrysalis Records-singlar
Kategori:Musikkvideoar regisserte av Russell Mulcahy